Víkingur Ólafsson

Víkingur HeiðarRÚV: Fjórtán fengu riddarakross Ólafsson (s. 14. helmikuuta 1984 Reykjavík) on islantilainen pianisti.AllMusic: Vikingur Ólafsson Hän sai Haukan ritarikunnan ristin vuonna 2017.

Víkingur sai mainetta Deutsche Grammophon -levymerkille tekemillään kahdella albumilla, jotka koostuivat Philip Glassin ja Johann Sebastian Bachin sävellyksistä. Bach-levytys toi vuonna 2019 Vikingurille BBC Music Magazine -palkinnot sekä "parhaasta instrumentaalisesta" albumista että kaikkiaan parhaasta "vuoden albumista". Glass-levytyksen ansiosta New York Times vertasi Víkinguria Glenn Gouldiin. Myös Gramophone- ja Le Monde -lehdet antoivat ylistävät arviot.Vikingur Ólafsson: About  

Víkingurin opettajina toimivat Islannissa Erla Stefánsdóttir ja Peter Máté. Hän jatkoi opintojaan Ann Scheinin johdolla ja sai sekä kandidaatin- että maisterinarvonsa Juilliard Schoolista, jossa hänellä olivat opettajinaan Jerome Lowenthal ja Robert McDonald. Ennen eksklusiivisen levytyssopimuksen solmimista Deutsche Grammophonin kanssa vuonna 2016 Ólafsson oli julkaissut levyjä perustamallaan Dirrindí-levymerkillä.Cartagena Music Festival: Víkingur Ólafsson 

Víkingurille henkilökohtaisesti tärkeä paikka on Reykjavíkin Harpa-keskus, jonka konserttisalin avajaistilaisuudessa hän esiintyi vuonna 2011. Hän on kantaesittänyt paikassa useita teoksia ja on esiintynyt siellä usein Islannin sinfoniaorkesterin kanssa. Víkingurin järjestämä vuosittainen kamarimusiikkifestivaali "Reykjavík Midsummer Music" käynnistettiin Harpassa vuonna 2012.The Reykjavík Grapevine: Breaking Glass: The Musical Journey of Víkingur Ólafsson

Víkingur tapasi säveltäjä Philip Glassin henkilökohtaisesti ensimmäisen kerran vuonna 2014. Muita nykysäveltäjiä, joiden kanssa Víkingur on tehnyt yhteistyötä, ovat olleet Mark Simpson, Daníel Bjarnason, John Adams ja Sauli Zinovjev.

 Lähteet 

 Aiheesta muualla 
 Víkingur Ólafsson: viralliset sivut 

Luokka:Islantilaiset pianistit
Luokka:Vuonna 1984 syntyneet
Luokka:Elävät henkilöt